Foto’s en klank: “Los ons taal uit,” sê Pukke met optogLees ook: Video: “Ons monde sal nie gesnoer word nie,” sê Puk-student‏e Meer foto’s volg onderaan die berig. Sowat 3 500 studente van die Noordwes-Universiteit het Donderdag ‘n vreedsame optog by die universiteit se Potchefstroomkampus gehou om ŉ memorandum met eise aan Dan Kgwadi, visekanselier van die NWU, te oorhandig. Studente het plakkate met boodskappe soos “Los ons kampus uit” en “My taal, my keuse” gedra tydens die optog. Die studente eis onder andere dat die voortbestaan van Afrikaans as onderrigtaal, binne ŉ meertalige en multi-kulturele konteks, op die Puk-kampus verseker sal word. Die studente eis ook fermer optrede deur bestuur teenoor die media ten opsigte van onbillike beriggewing. AfriForum Jeug het sy steun aan die optog toegesê. Henk Maree, nasionale voorsitter van AfriForum Jeug, het met GROOTfm gesels om hulle mening oor die optog te gee. Die klankinsetsel is deur GROOTfm 90.5 vervaardig. Luister gerus na GROOTfm by 90.5fm. Die radiostasie bedien die groter Pretoria metropool. #PUKKE Tweets